มีอาการปวดที่หัวไหล่ บวมเล็กน้อย ยืดแขนไปข้างหน้ารู้สึกปวดไม่ได้ไปตรวจตอนนี้ผ่านมา 1 อาทิตย์ ยังปวดอยู่จะหายกลับมาปกติเองมั้ยครับ
สวัสดีครับ อาการปวดไหล่ โดยมากเกิดจากการกระแทก หรือ มีแรงกระชาก ตรงบริเวณหัวไหล่ หากเป็นเพียงกล้ามเนื้อบริเวณนั้นอักเสบ มักใช้เวลา 1-2 สัปดาห์ ถึงจะหายเป็นปกติครับ แต่ในช่วงนั้น ควรพักและไม่ใช้ไหล่ข้างนั้นมากเกินไป และหลีกเลี่ยงกีฬาที่มีการปะทะครับอย่างไรก็ดี ถ้าเกิดจากอุบัติเหตุ เช่น รถล้ม อาจจะเกิดการบาดเจ็บที่ข้อต่อ หรือ กระดูกได้ และอาจใช้เวลามากกว่านั้นครับดังนั้น หากในอีก 1 สัปดาห์ อาการปวดยังไม่ดีขึ้น ควรพบแพทย์ผู้เชี่ยวชาญด้านศัลยกรรมกระดูก เพื่อทำการตรวจและรักษาต่อไปครับ